turjo4nis/wikipedia-bn-dump-20250701 huggingface dataset:
মিসিসিপি নদী

মিসিসিপি নদী (ইংরেজি Mississippi River) মার্কিন যুক্তরাষ্ট্রের দ্বিতীয় দীর্ঘতম নদী। এর নামকরণ করা হয়েছে অজিবওয়ে শব্দ মিসি-জিবি হতে যার অর্থ "মহা নদী"। এই নদীটিতে যুক্তরাষ্ট্রের দীর্ঘতম নদী মিজুরি পতিত হয়েছে।  দুইটি নদীর দৈর্ঘ্য এক সাথে হিসাব করলে মিসিসিপি-মিজুরি উত্তর আমেরিকার দীর্ঘতম নদী (দৈর্ঘ্য ৬,২৭০ কিমি (৩,৯০০ মাইল) এবং বিশ্বের চতুর্থ দীর্ঘতম নদী। মিসিসিপির প্রধান শাখা নদী হল ওহাইও নদী।

তথ্যসূত্র 

মিসিসিপি নদী
মিসিসিপি নদীর জলবিভাজিকা
মার্কিন ঐতিহ্যবাহী নদী
আর্কানসাসের সীমানা
ইলিনয়ের সীমানা
আইওয়ার সীমানা
কেন্টাকি সীমানা
লুইজিয়ানার সীমানা
মিনেসোটার সীমানা
মিসিসিপির সীমানা
মিসৌরির সীমানা
টেনেসীর সীমানা
উইসকনসিনের সীমানা
আর্কানসাসের নদী
ইলিনয়ের নদী
আইওয়ার নদী
কেন্টাকির নদী
লুইজিয়ানার নদী
মিনেসোটার নদী
মিসিসিপির নদী
মিসৌরির নদী
টেনেসির নদী
উইসকনসিনের নদী
ভেলুপিল্লাই প্রভাকরণ

ভেলুপিল্লাই প্রভাকরণ (তামিল:வேலுப்பிள்ளை பிரபாகரன்) (জন্ম নভেম্বর ২৬, ১৯৫৪) শ্রীলঙ্কার বিচ্ছিন্নতাবাদী তামিল দল লিবারেশন টাইগার্স অফ তামিল ইলম এর প্রতিষ্ঠাতা ও সাবেক নেতা। ইনি তামিলদের অবিসংবাদিত নেতা ছিলেন। ইনি তামিল এর স্বাধীনতা যুদ্ধেরও নেতা ছিলেন। আন্তর্জাতিক পুলিশ সংস্থা ইন্টারপোলের চোখে প্রভাকরণ হলেন এমন এক ব্যক্তি যিনি যে কোন মুহূর্তে ছদ্মবেশ ধারণ করতে সক্ষম এবং আধুনিক সমরাস্ত্র ও বিস্ফোরক ব্যবহারে অত্যন্ত পারদর্শী। ইনি ২০০৯ এর আক্তা মিশন এ নিহত হন।

জন্ম ও শৈশব 
১৯৫৪ সালের ২৬ শে নভেম্বর জাফনা উপদ্বীপের উত্তরে অবস্থিত উপকূলীয় শহর ভেলভেত্তিয়াথুরাই-তে জন্মগ্রহণ করেন প্রভাকরণ৷ মা-বাবার চার সন্তানের মধ্যে তিনি ছিলেন সবচেয়ে ছোট৷ জানা যায় প্রভাকরণ ছোটবেলায় নাকি অত্যন্ত লাজুক প্রকৃতির ছিলেন৷ কিন্তু বড় হওয়ার সঙ্গে সঙ্গে বই-এর পোকা প্রভাকরণ তামিলদের প্রতি শ্রীলঙ্কার সংখ্যাগুরু সিংহলি জনগোষ্ঠীর বৈষম্য দেখে ক্ষুব্ধ হয়ে ওঠেন। পরবর্তীতে ভারত বিদ্বেষী হলেও ভারতের স্বাধীনতা সংগ্রামের দুই প্রবাদ পুরুষ সুভাষ চন্দ্র বসু এবং ভগৎ সিং তাকে প্রভাবিত করেছিল৷ এছাড়া, মহান আলেক্সান্ডার ও নেপোলিয়নের জীবনাদর্শ তাকে ব্যাপক ভাবে প্রভাবিত করে ছিল।

মৃত্যু 
শ্রীলঙ্কান সরকার এর সাথে এলটিটিই আলোচনার মাধ্যমে সমস্যা সমাধান চাইলেও প্রভাকরণের স্বাধীন ভূখণ্ডের অনড় দাবীর কারণে ভেস্তে যাওয়ায় চূড়ান্তভাবে এলটিটিই বিদ্রোহ দমনের সিদ্ধান্ত নেয় কলম্বো সরকার৷ তারপর থেকে শ্রীলঙ্কা সরকার উত্তর ও পূর্বাঞ্চলে সাঁড়াশি আক্রমণ শুরু করলে, একের পর এক এলাকা তামিল বিদ্রোহীদের হাতছাড়া হতে থাকে৷ ২০০৯ সালের গোড়ার দিকে টাইগারদের প্রশাসনিক রাজধানী কিলিনোচ্ছি হাতছাড়া হলে, শোচনীয় অবস্থায় পড়েন প্রভাকরণ৷উত্তর-পূর্ব শ্রীলঙ্কার মুল্লাইতিভুর অদূরে ২০০৯ সালের মে মাসে শ্রীলঙ্কা সেনাবাহিনীর চূড়ান্ত পর্যায়ের অপারেশনে মারা যান ভেলুপিল্লাই প্রভাকরণ। তার স্ত্রী মাথিবাদিনী, মেয়ে দ্বারকা, বড় ছেলে তথা এলটিটিই`র বিমান শাখার প্রধান চার্লস অ্যান্টনি এবং ছোট ছেলে, ১২ বছরের বালাচন্দ্রনও নিহত হন। বালাচন্দ্রনের গুলিতে ঝাঁঝরা দেহের ছবি এর আগে প্রকাশিত হয়েছে।

তথ্যসূত্র

বহিঃসংযোগ

১৯৫৪-এ জন্ম
শ্রীলঙ্কান রাজনীতিবিদ
শ্রীলঙ্কান সন্ত্রাসবাদী
শ্রীলঙ্কান খ্রিস্টান
২০০৯-এ মৃত্যু
লিবারেশন টাইগার্স অব তামিল ঈলম সদস্য
শ্রীলঙ্কার তামিল বিদ্রোহী
শ্রীলঙ্কান তামিল ব্যক্তি
ফিজি

ফিজি (ফিজীয় ভাষায়: Matanitu ko Viti মাতানিতু কো ভিতি, ফিজি হিন্দি ভাষা: फिजी, ইংরেজি ভাষায়: Fiji) দক্ষিণ প্রশান্ত মহাসাগরে অবস্থিত একটি স্বাধীন দ্বীপরাষ্ট্র। এর সরকারি নাম প্রজাতন্ত্রী ফিজি দ্বীপপুঞ্জ (ফিজীয়: Matanitu Tu-Vaka-i-koya ko Viti মাতানিতু তুভাকাইকোয়া কো ভ়িতি, হিন্দি: रिपब्लिक ऑफ फीजी ফ়িজি রিপাব্লিক্‌, ইংরেজি: Republic of the Fiji Islands রিপাব্লিক্‌ অভ়্‌ দ্য ফ়িজি আইল্যান্ড্‌জ়্‌)। এটি অস্ট্রেলিয়া থেকে প্রায় ৩,১০০ কিমি উত্তর-পূর্বে এবং হাওয়াইয়ের ৫,০০০ কিমি দক্ষিণে।

ইতিহাস 
১৯ শতাব্দীর শুরুতেই ইউরোপীয় আধিবাসীরা ফিজি এসেছিল। তারও আগে ১৬৪৩ সালে একজন ডাচ আবেল তাসমান ফিজি আসেন। ১৮৭৪ সালে ফিজি ব্রিটেনের উপনিবেশে পরিণত হয়। ১৯৭০ সালের ১০ অক্টোবর, ফিজি স্বাধীনতা লাভ করে। ১৯৯৮ সালের ২৭ জুন দেশটির নতুন সংবিধান কার্যকর হয়। একই সঙ্গে দেশের নাম ফিজি দ্বীপপুঞ্জ প্রজাতন্ত্রে পরিণত হয়।

রাজনীতি

প্রশাসনিক অঞ্চলসমূহ

ভূগোল 
ফিজি সবার কাছে দ্বীপ রাষ্ট্র হিসেবে পরিচিত। ফিজি মোট ৩৩২টি ক্ষুদ্র দ্বীপ নিয়ে গঠিত হয়। এর মধ্যে ১০৬টি ক্ষুদ্র দ্বীপে অধিবাসীরা বসবাস করে। এর দক্ষিণে  অবস্থান করছে নিউজিল্যান্ড আর পশ্চিমে প্রতিবেশী দেশ হিসেবে রয়েছে ভানুয়াতু।

অর্থনীতি 
দেশটি জাতীয় অর্থনৈতিক উন্নয়নের ওপর অনেক গুরুত্ব দেয়। এ জন্য দেশটির আমদানি এবং রফতানির ক্ষেত্র সুষ্ঠুভাবে সম্প্রসারিত হয়েছে। চিনির উৎপাদন, পর্যটন এবং কাপড় তৈরি সংক্রান্ত শিল্প হচ্ছে দেশটির তিনটি সর্বোচ্চ গুরুত্বপূর্ণ অর্থনৈতিক শক্তি। তাছাড়া, ফিজির জেলে শিল্প সম্পদও প্রচুর। এই শিল্পের মাধ্যমে ফিজি বিশ্বেও খ্যাতি অর্জন করেছে। 

একটা সময় ছিল এই দেশ সম্পর্কে মানুষ জানত না কিছুই। একটু একটু করে জানার পর প্রথমে এখানে আসা শুরু করে মৃৎশিল্প ব্যবসায়ীরা। অন্যান্য দেশ থেকে অসংখ্য মৃৎশিল্পের ব্যবসায়ারী এখানে বসবাস শুরু করেছে। ফিজির সংস্কৃতি ম্যালেনেসিয়া সংস্কৃতির মতো। 

আগে ফিজির আশপাশের দেশগুলোর সঙ্গে পশ্চিমা দেশগুলোর ব্যবসায়িক সম্পর্ক থাকলেও এখন এই দেশের সঙ্গে পশ্চিমাদের একটা আন্তর্জাতিক সম্পর্ক গড়ে উঠেছে।

২০ শতাব্দীর ৮০ দশকে ফিজি সরকার পর্যটন শিল্পের উন্নয়নে অনেক প্রচেষ্টা চালিয়েছিল। বর্তমানে পর্যটনের আয় সারাদেশের জিডিপির ২০ শতাংশ দাঁড়িয়েছে। দেশটির পর্যটন সংশ্লিষ্ট বিভাগে মোট ৪০ হাজার জনগণের কাজে লাগানো হয়। এ সংখ্যা হলো দেশের কর্মসংস্থানের ১৫ শতাংশ।

জনসংখ্যা 
দেশটির লোকসংখ্যা ৯ লাখ ৩০ হাজার। এতে ৫১ শতাংশ হলো ফিজি জাতি। ৪৪ শতাংশ হলো ভারতীয় জাতি।

সংস্কৃতি 
সরকারি ভাষা হলো ইংরেজ, ফিজি ভাষা ও ফিজি হিন্দি।

আরও দেখুন 
গিরমিটিয়া

তথ্যসূত্র

বহিঃসংযোগ 

ফিজি
ওশেনিয়া
পলিনেশিয়া
মেলানেশিয়া
কমনওয়েলথ প্রজাতন্ত্র
ওশেনিয়ার রাষ্ট্র
১৯৭০-এ প্রতিষ্ঠিত রাষ্ট্র ও অঞ্চল
জাতিসংঘের সদস্য রাষ্ট্র
মেলানেশিয়ার রাষ্ট্র
ইংরেজি ভাষী দেশ ও অঞ্চল
দ্বীপ রাষ্ট্র
কমনওয়েলথ অব নেশনসের সদস্য
ছোট দ্বীপ উন্নয়নশীল রাষ্ট্র
সার্বভৌম রাষ্ট্র
বাংলাদেশের সাম্যবাদী দল (মার্কসবাদী-লেনিনবাদী)

বাংলাদেশের সাম্যবাদী দল (মার্কসবাদী-লেনিনবাদী), বাংলাদেশের একটি রাজনৈতিক দল। অবশ্য এই দল থেকে বিভিন্ন সময় বিভক্ত হয়ে বিভিন্ন দল গঠিত হয়েছে। বতর্মানে দলের সাধারণ সম্পাদক হিসেবে দায়িত্ব পালন করছেন ডা. সৈয়দ নুরুল ইসলাম। বিএনপির ২০ দলীয় জোট, পরবর্তীতে সমমনা জোটের অংশীদার।

পূর্ব ইতিহাস
১৯৬৭ — ৬৮ সালে পূর্ব পাকিস্তানের অবিভক্ত কমিউনিস্ট পার্টিতে ভাঙন দেখা দেয়। ১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়।

১৯৭২ সনে সুখেন্দু দস্তিদার কর্তৃক পার্টির নাম পরিবর্তন করে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) থেকে বাংলাদেশের সাম্যবাদী দল (মার্কসবাদী-লেনিনবাদী) রাখা হয়।

১৯৭৬ সালে আলাউদ্দিন আহম্মদের নেতৃত্বাধীন অংশ সাম্যবাদী দলে যোগ দেয়। ১৯৭৭ সনে সাম্যবাদী দল দুই ভাগে বিভক্ত হয়। সুখেন্দু দস্তিদার ও মোহাম্মদ তোয়াহার নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার। ১৯৭৮ সালে আবদুল হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে।

১৯৮৫ সালে তোয়াহা গ্রুপ এবং আলী আব্বাস ও দিলীপ বড়ুয়া গ্রুপ ঐক্যবদ্ধ হয়। পরবর্তীতে বিএনপির ২০ দলীয় জোট ও সমমনা জোটের সাথে সম্পৃক্ত হয়ে সৈরাচার শেখ হাসিনা সরকারের পদত্যাগের দাবিতে ডা. সৈয়দ নুরুল ইসলামের নেতৃত্বে যোগপথ আন্দোলনে অংশগ্রহণ করে

তথ্যসূত্র 

বাংলাদেশের রাজনৈতিক দল
সাম্যবাদী দল
বাংলাদেশের সাম্যবাদী দল
বাংলাদেশ জাতীয় পার্টি

বাংলাদেশ জাতীয় পার্টি (বিজেপি) বাংলাদেশের একটি রাজনৈতিক দল। নাজিউর রহমান মঞ্জুরের নেতৃত্বে প্রতিষ্ঠিত হওয়ায় দলটি জাতীয় পার্টি (নাজিউর) নামেও পরিচিত।

ইতিহাস
বাংলাদেশ জাতীয় পার্টি বা বিজেপি ১৯৯৯ সাল থেকে বাংলাদেশর অন্যতম প্রধান রাজনৈতিক দল বিএনপি’র সাথে জোটবদ্ধ হয়ে রাজনীতি করতো। বাংলাদেশের প্রধান রাজনৈতিক জোট সমূহের অন্যতম ২০ দলীয় জোটের সবচেয়ে পুরনো দলগুলোর অন্যতম বাংলাদেশ জাতীয় পার্টি। ৩০ শে ডিসেম্বরের নির্বাচনে জয়ী বিএনপির সংসদ সদস্যরা শপথ নেবার ঘটনার প্রেক্ষিতে এই দলটি ২০ দলীয় জোট ত্যাগের ঘোষণা দেয়।

নির্বাচনে অংশগ্রহণ
মূল দল জাতীয় পার্টি হতে বিভক্ত এই দলটি ২০০১ সালে অনুষ্ঠিত বাংলাদেশের সাধারণ নির্বাচনে চার দলীয় জোটের অংশ হিসেবে নির্বাচনে অংশগ্রহণ করে মাত্র ৪ টি আসন লাভ করে। ২০০৮ সালের ২৯ ডিসেম্বর এর নির্বাচনে দলটির বর্তমান চেয়ারম্যান ব্যারিস্টার আন্দালিব রহমান পার্থ ভোলা থেকে নির্বাচিত হন।

তথ্যসূত্র 

বাংলাদেশের রাজনৈতিক দল
২০০১-এ বাংলাদেশে প্রতিষ্ঠিত
গণফোরাম

গণফোরাম বাংলাদেশের একটি রাজনৈতিক দল। ড: কামাল হোসেন এই দলের প্রতিষ্ঠাতা সভাপতি। গণফোরাম ১৯৯২ সালে প্রতিষ্ঠিত হয়। গণফোরাম ২০১৮ সালের জাতীয় সংসদ নির্বাচনে গুরুত্বপূর্ণ ভূমিকা পালন করে।

তথ্যসূত্র

বাংলাদেশের রাজনৈতিক দল
১৯৯২-এ বাংলাদেশে প্রতিষ্ঠিত
কিরিবাসের ভূগোল

কিরিবাস একটি দ্বীপরাষ্ট্র। প্রশান্ত মহাসাগরে উত্তর, দক্ষিণ, পূর্ব, পশ্চিম --- চার গোলার্ধে অবস্থিত ৩২টি প্রবাল অ্যাটল ও ১টি দ্বীপ নিয়ে এই দ্বীপরাষ্ট্রটি গঠিত। প্রশান্ত মহাসাগরের যে অংশ জুড়ে এগুলি অবস্থিত, তার আয়তন মহাদেশীয় যুক্তরাষ্ট্রের চেয়েও বেশি। দ্বীপগুলি তিনটি প্রধান দলে বিভক্ত: গিলবার্ট দ্বীপপুঞ্জ, ফিনিক্স দ্বীপপুঞ্জ ও লাইন দ্বীপপুঞ্জ। ১৯৯৫ সালে আন্তর্জাতিক তারিখ রেখাকে সরানো হয় যাতে কিরিবাসের সর্বত্র একই দিন হয়।

কিরিবাসে বেশির ভাগ দ্বীপ সমুদ্র সমতল থেকে ২ মিটারের কম উচ্চতায় অবস্থিত। বিজ্ঞানীরা আশঙ্কা করছেন ২১শ শতকে বৈশ্বিক উষ্ণায়নের বিরুদ্ধে ব্যবস্থা না নিলে দ্বীপগুলি সম্পূর্ণ ডুবে যেতে পারে।

দেশ অনুযায়ী ভূগোল
কিরিবাস
ওশেনিয়ার ভূগোল
কিরিবাসের ভূগোল
মাইক্রোনেশিয়ার ভূগোল

মাইক্রোনেশিয়া ফিলিপাইনের পূর্বে প্রশান্ত মহাসাগরে অবস্থিত ৬০৭টি ছোট বড় দ্বীপ নিয়ে গঠিত একটি রাষ্ট্র। রাষ্ট্রটি প্রায় ২,৯০০ কিমি জুড়ে বিস্তৃত। দ্বীপগুলি বড় উঁচু আগ্নেয় দ্বীপ হতে পারে, কিংবা নিচু প্রবাল অ্যাটল জাতীয় দ্বীপও হতে পারে। এখানকার জলবায়ু ক্রান্তীয় ও উষ্ণ। সারা বছর প্রচুর বৃষ্টিপাত হয়, তবে এল নিনিও-র কারণে কখনও কখনও খরাও দেখা যায়।

দেশ অনুযায়ী ভূগোল
মাইক্রোনেশিয়া
ওশেনিয়ার ভূগোল
মাইক্রোনেশিয়া যুক্তরাজ্যের ভূগোল
সামোয়ার ভূগোল

স্বাধীন সামোয়া রাষ্ট্র বা সংক্ষেপে সামোয়া দক্ষিণ প্রশান্ত মহাসাগরের বুকে দুটো বড় দ্বীপ উপলু (Upolu) ও সেভাই (Savai'i) এবং আটটি ছোট ছোট দ্বীপ দ্বারা গঠিত স্বাধীন রাষ্ট্র যা হাওয়াই দ্বীপপুঞ্জ আর নিউজিল্যান্ডের মাঝামাঝি অবস্থিত। সামোয়ার অবস্থান পলিনেশীয় দ্বীপসমূহের প্রায় কেন্দ্রবিন্দুতে।

ভূপ্রকৃতি 
সামোয়ার প্রধান দুটি দ্বীপ ঊপলু এবং সেভাই ছাড়াও এই দুই দ্বীপের মাঝে অ্যাপোলিমা প্রণালীতে (Apolima Strait) অবস্থিত মানোনো (Manono) ও অ্যাপোলিমা (Apolima) দ্বীপে লোকবসতি আছে। এছাড়া মানোনো ও অ্যাপোলিমার মাঝখানে লোকবসতিহীন নামুয়া (Namua) দ্বীপ ও উপলুর পূর্ব প্রান্তের দিকে লোকবসতিহীন আলেইপাতা দ্বীপপুঞ্জ (Aleipata Islands) অবস্থিত। প্রধান দুই দ্বীপের ভৌগোলিক বৈশিষ্ট্য হচ্ছে সরু উপকূলীয় সমভূমি এবং দ্বীপের মাঝখানে পাথুরে আগ্নেয় ভূমি।

ভুমি ব্যবহারঃ 
চাষযোগ্য জমি: ২১.২%
শষ্য ভূমি: ২৪.৩৮%
অন্যান্য: ৫৪.৪২%

প্রাকৃতিক সম্পদ 
সামোয়ার প্রধান প্রাকৃতিক সম্পদ হচ্ছে বনভূমি ও বনজ শক্ত কাঠ। এছাড়াও আছে মাছ ও পানি বিদ্যুৎ (Hydro Power)।

আবহাওয়া 
সামোয়ার আবহাওয়া হচ্ছে গ্রীষ্মমণ্ডলীয়, নভেম্বর থেকে এপ্রিল মাস বর্ষাকাল।

 প্রাকৃতিক দূর্যোগঃ 
 বছরের কিছু সময় ঘূর্ণিঝড়ের বা সাইক্লোনের প্রকোপ থাকে। এছাড়া আগ্নেয়গিরির অগ্নুৎপাত সামোয়ার বড় প্রাকৃতিক দুর্যোগ।

আরও দেখুন 
 সামোয়া
 পলিনেশিয়া

ওশেনিয়ার ভূগোল
সামোয়ার ভূগোল
জাতীয় পার্টি (মঞ্জু)

জাতীয় পার্টি (মঞ্জু) হচ্ছে জাতীয় পার্টির একটি বিচ্ছিন্ন হয়ে আনোয়ার হোসেন মঞ্জুর নেতৃত্বাধীন একটি দল। নির্বাচন কমিশনে দলটি জাতীয় পার্টি-জেপি নামে নিবন্ধিত। ১৯৯৬ সালে অনুষ্ঠিত বাংলাদেশের জাতীয় সংসদ নির্বাচনে আওয়ামী লীগ সংখ্যাগরিষ্ঠ দল হিসেবে সরকার গঠনের সময় এরশাদের নেতৃত্বাধীন জাতীয় পার্টি আওয়ামী লীগকে সমর্থন দিলেও পরবর্তীকালে চার দলীয় জোটে শরিক হন। তৎকালীন যোগাযোগ মন্ত্রী এবং জাতীয় পার্টির অন্যতম নেতা আনোয়ার হোসেন মঞ্জু এরশাদের সিদ্ধান্তের বিরোধিতা করে নতুন দল গঠন করেন।

তথ্যসূত্র

বাংলাদেশের রাজনৈতিক দল
১৯৯৬-এ প্রতিষ্ঠিত
আবু জাফর ওবায়দুল্লাহ

আবু জাফর ওবায়দুল্লাহ (৮ ফেব্রুয়ারি, ১৯৩৪ - ১৯ মার্চ, ২০০১) বিংশ শতাব্দীর বাংলাদেশের পঞ্চাশের দশকের একজন মৌলিক কবি। তার পুরো নাম আবু জাফর মুহাম্মদ ওবায়দুল্লাহ খান। তার দুটি দীর্ঘ কবিতা 'আমি কিংবদন্তির কথা বলছি' এবং 'বৃষ্টি ও সাহসী পুরুষের জন্য প্রার্থনা' আধুনিক বাংলা সাহিত্যের ভাণ্ডারে অভূতপূর্ব সংযোজন। ব্যক্তি জীবনে তিনি ছিলেন একজন উচ্চপদস্থ সরকারি আমলা। ১৯৮২ সালে তিনি বাংলাদেশ সরকারের কৃষি ও পানি সম্পদ মন্ত্রীর দায়িত্ব পালন করেন। তিনি একুশে পদক লাভ করেছেন।

জন্ম ও শিক্ষা 
আবু জাফর ওবায়দুল্লাহ বরিশাল জেলার এর বাবুগঞ্জের বাহেরচরের ক্ষুদ্রকাঠি গ্রামে জন্মগ্রহণ করেন। তার পিতা আব্দুল জব্বার খান পাকিস্তানের আইন পরিষদের স্পিকার ছিলেন। ১৯৪৮ সালে ময়মনসিংহ জিলা স্কুল থেকে মাধ্যমিক, ১৯৫০ খ্রিষ্টাব্দে ঢাকা কলেজ থেকে উচ্চ মাধ্যমিক এবং ১৯৫৪ খ্রিষ্টাব্দে ঢাকা বিশ্ববিদ্যালয়ের ইংরেজি বিভাগ থেকে এম.এ. পাস করেন।

পেশা জীবন 
১৯৫৪ থেকে ১৯৯৭ সাল পর্যন্ত আবু জাফর ওবায়দুল্লাহ বিভিন্ন পেশায় নিয়োজিত ছিলেন। ১৯৫৪ সালে তিনি ইংরেজিতে মাস্টার্স করে ঢাকা বিশ্ববিদ্যালয়ে একই বিভাগে প্রভাষক পদে যোগ দেন। ১৯৫৭ সালে অধ্যাপনা পেশা ছেড়ে তিনি যোগ দেন পাকিস্তান সিভিল সার্ভিসে। ১৯৮২ সালে তিনি সচিব হিসেবে অবসর নেন এবং রাষ্ট্রপতি এরশাদের সরকারে মন্ত্রীসভায় যোগ দেন। কৃষি ও পানি সম্পদ মন্ত্রী হিসেবে দুই বছর দায়িত্ব পালন করে ১৯৮৪ সালে তিনি যুক্তরাষ্ট্রে বাংলাদেশের রাষ্ট্রদূত হিসেবে দায়িত্ব গ্রহণ করেন।

পরবর্তী কালে ১৯৯২ সালে এশিয়া প্যাসিফিক অঞ্চলের অতিরিক্ত মহাপরিচালক হিসেবে যোগ দেন বিশ্ব খাদ্য ও কৃষি সংস্থায়। ১৯৯৭ সালে তিনি একই সংস্থা থেকে পরিচালক হিসেবে অবসর নেন। অবসর গ্রহণের পর তিনি ঢাকায় ফিরে একটি বেসরকারি সংস্থার চেয়ারম্যান হিসেবেও বেশ কয়েকদিন দায়িত্ব পালন করেছেন।

সাহিত্যে অবদান 
কাব্যের আঙ্গিক গঠনে এবং শব্দ যোজনার বিশিষ্ট কৌশল তার স্বাতন্ত্র্য চিহ্নিত করে। তিনি লোকজ ঐতিহ্যের ব্যবহার করে ছড়ার আঙ্গিকে কবিতা লিখেছেন। প্রকৃতির রূপ ও রঙের বিচিত্রিত ছবিগুলো তার কবিতাকে মাধুর্যমণ্ডিত করেছে। তার উল্লেখযোগ্য কাব্যগ্রন্থগুলো হলো : কবিতা,
 সাত নরীর হার (১৯৫৫),
 কখনো রং কখনো সুর (১৯৭০),
 কমলের চোখ (১৯৭৪),
 আমি কিংবদন্তির কথা বলছি (১৯৮১),
 সহিষ্ণু প্রতীক্ষা (১৯৮২),
 প্রেমের কবিতা (১৯৮২),
 বৃষ্টি ও সাহসী পুরুষের জন্য প্রার্থনা (১৯৮৩),
 আমার সময় (১৯৮৭),
  নির্বাচিত কবিতা (১৯৯১),
 আমার সকল কথা (১৯৯৩),
  মসৃণ কৃষ্ণ গোলাপ প্রভৃতি।

পুরস্কার 
 বাংলা একাডেমি পুরস্কার (১৯৭৯)
 একুশে পদক (১৯৮৫)

তথ্যসূত্র

বহিঃসংযোগ 
 গুণীজন

১৯৩৪-এ জন্ম
২০০১-এ মৃত্যু
বাংলাদেশী কবি
বাঙালি কবি
বাঙালি শিশুসাহিত্যিক
বাংলাদেশী শিশুসাহিত্যিক
কবিতায় বাংলা একাডেমি সাহিত্য পুরস্কার বিজয়ী
ভাষা ও সাহিত্যে একুশে পদক বিজয়ী
বরিশালের ব্যক্তি
ঢাকা কলেজের প্রাক্তন শিক্ষার্থী
ময়মনসিংহ জিলা স্কুলের প্রাক্তন শিক্ষার্থী
২০শ শতাব্দীর বাংলাদেশী কবি
২০শ শতাব্দীর বাঙালি কবি
২০শ শতাব্দীর পুরুষ লেখক
বাংলাদেশের সড়ক পরিবহন ও সেতুমন্ত্রী
এরশাদের মন্ত্রিসভার সদস্য
বাংলাদেশের কৃষিমন্ত্রী
বাঙালি লেখক
ঢাকা বিশ্ববিদ্যালয়ের শিক্ষক
ঢাকা বিশ্ববিদ্যালয়ের প্রাক্তন শিক্ষার্থী
বাংলা ভাষার লেখক
একুশে পদক বিজয়ী
২০শ শতাব্দীর ভারতীয় কবি
বাঙালি পুরুষ কবি
বাংলাদেশী পুরুষ কবি
বাংলা একাডেমি সাহিত্য পুরস্কার বিজয়ী
শাহ মুহম্মদ সগীর

শাহ মুহম্মদ সগীর আনুমানিক ১৪-১৫ শতকের কবি। বাঙালি মুসলিম কবিদের মধ্যে তিনিই প্রাচীনতম। তিনি গৌড়ের সুলতান গিয়াসউদ্দিন আজম শাহ এর রাজত্বকালে (১৩৯৩-১৪০৯ খ্রিষ্টাব্দে) ইউসুফ-জুলেখা কাব্য রচনা করেন। ইউসুফ-জুলেখা কাব‍্যে তিনি দেশি ভাষায় ধর্মীয় উপাখ‍্যান বর্ণনা করতে চেয়েছিলেন, তবে কাব‍্যে ধর্মীয় পটভূমি থাকলেও তা হয়ে উঠেছে মানবিক প্রেমোপাখ‍্যান। কবি ছিলেন গিয়াসউদ্দিন আজম শাহের রাজকর্মচারী। কাব্যরস পরিবেশন অপেক্ষা ধর্মীয় প্রেরণা সৃষ্টির প্রতিই কবির অধিক আগ্রহ লক্ষ করা যায়। সে যুগে দেশি ভাষার রসাশ্রয়ী ধর্মকাহিনি রচনা করার মধ্যে কবির সৎসাহসের পরিচয় মেলে। বাইবেল-কুরআন কিংবা ফেরদৌসী-জামীর অনুসরণে কাহিনী-কাব্যটি কল্পিত হলেও তাতে বাংলাদেশ ও বাঙালি-জীবনের বৈশিষ্ট্য প্রকাশ পেয়েছে। তার অন্যতম কাব্য পদ্মাবতী কাব্যটি পঞ্চদশ শতাব্দীর প্রথম দশকে রচনা করা হয়েছিল বলে অনুমান করা হয়। তাঁর কাব্যে চট্টগ্রাম অঞ্চলের কতিপয় শব্দের ব্যবহার লক্ষ করে ড. মুহম্মদ এনামুল হক তাঁকে চট্টগ্রামের অধিবাসী বলে বিবেচনা করেছেন। তিনি কাব্যচর্চায় সুলতান গিয়াসউদ্দিনের পৃষ্ঠপোষকতা লাভ করেছিলেন। তাঁর কাব্যে ধর্মীয় পটভূমি থাকলেও তা হয়ে উঠেছে মানবিক প্রেমোপাখ্যান।

তথ্যসূত্র

বহিঃসংযোগ 

বাঙালি কবি
বাংলাদেশী কবি
মধ্যযুগের কবি
চট্টগ্রাম জেলার কবি
কুরআনের বাংলা অনুবাদক
১৫শ শতাব্দীর বাঙালি কবি
বাঙালি পুরুষ কবি
বুত্রোস বুত্রোস গালি

বুত্রোস বুত্রোস গালি ( ;  ; ১৪ নভেম্বর ১৯২২ - ১৬ ফেব্রুয়ারী ২০১৬) একজন মিশরীয় রাজনীতিবিদ ও কূটনীতিক ছিলেন, যিনি ১৯৯২ থেকে ১৯৯৬ সাল পর্যন্ত জাতিসংঘের ষষ্ঠ মহাসচিব হিসেবে দায়িত্ব পালন করেছিলেন। মহাসচিব হিসেবে নিযুক্ত হওয়ার আগে, বুট্রোস-ঘালি ১৯৭৭ থেকে ১৯৭৯ সাল পর্যন্ত মিশরের ভারপ্রাপ্ত পররাষ্ট্রমন্ত্রী ছিলেন। তিনি যুগোস্লাভিয়ার ভাঙন এবং রুয়ান্ডার গণহত্যা সহ বেশ কয়েকটি বিশ্ব সংকটের সময়কালে জাতিসংঘের তত্ত্বাবধান করেছিলেন।

তথ্যসূত্র

বহিঃসংযোগ 
 
 

জাতিসংঘের মহাসচিব
১৯২২-এ জন্ম
মিশরের পররাষ্ট্রমন্ত্রী
২০১৬-এ মৃত্যু
কায়রোর ব্যক্তি
কায়রো বিশ্ববিদ্যালয়ের প্রাক্তন শিক্ষার্থী
রুশ বিজ্ঞান অ্যাকাডেমির বিদেশী সদস্য
কলাম্বিয়া বিশ্ববিদ্যালয়ের শিক্ষক
ফুলব্রাইট বৃত্তিধারী
অ্যাশলি লরেন্স

অ্যাশলি লরেন্স (; মে ২৮ ১৯৬৬) হলেন একজন মার্কিন টেলিভিশন এবং চলচ্চিত্র অভিনেত্রী। তিনি ভৌতিক ছবির জন্য সুপরিচিত, বিশেষ করে, হেলরাইজার সিরিজে অভিনয়ে বেশি পরিচিত। ১৯৮৭ সালে হেলরাইজার চলচ্চিত্রে কির্স্ট্রি কটন চরিত্রে অভিনয়ের মাধ্যমে তার চলচ্চিত্রে অভিষেক হয়। তিনি একই চরিত্রে এই ছবির অনুবর্তী পর্ব হেলবাউন্ড: হেলরাইজার টু (১৯৮৮), হেলরাইজার ৩: হেন অন আর্থ (১৯৯২) এবং হেলরাইজার: হেলসিকার (২০০২) চলচ্চিত্রে অভিনয় করেন। তার অন্যান্য চলচ্চিত্র ভূমিকা হল দ্য লার্কিং ফিয়ার (১৯৯৪), লাইটনিং বাগ (২০০৪) এবং রেড (২০০৮)। ২০১৪ সালে দ্য ভ্যানিশিং অফ ইথান কার্টার ভিডিও গেমে মিসি কার্টার চরিত্রের জন্য কণ্ঠ দেন। তিনি কয়েকটি জাতীয় বিজ্ঞাপন ক্যাম্পেইনেও অংশগ্রহণ করেন।

চলচ্চিত্রের তালিকা

তথ্যসূত্র

বহিঃসংযোগ 
 
 

১৯৬৬-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
লস অ্যাঞ্জেলেসের অভিনেত্রী
মাহমুদা খাতুন সিদ্দিকা

মাহমুদা খাতুন সিদ্দিকা (ডিসেম্বর ১৬, ১৯০৬ - মে ২, ১৯৭৭) বাঙালি কবি। তিনি বাংলা সাহিত্যের প্রথম মহিলা কবি, মহিলা কবিদের মধ্যে প্রথম সনেটকার ও গদ্য ছন্দের কবি। 

তিনি পিতার তৎকালীন কর্মস্থল পাবনা শহরে জন্মগ্রহণ করেন। তার পৈতৃক নিবাস কুষ্টিয়া জেলার নিয়ামতবাড়ি গ্রামে। তারপিতা খান বাহাদুর সোলাইমান রাজশাহী বিভাগের ডেপুটি কালেকটর ছিলেন। তার পূর্বপুরুষ শেখ সাইফুল্লাহ জমিদারি নিয়ে এ অঞ্চলে আসেন। তিনি পার্শ্ববর্তী জমিদার কন্যা হওয়ায় কবিরগুরু স্নেহধন্য ছিলেন, তার কবিতায় মানুষের সুখ-দুঃখ ও আনন্দ-বেদনার আন্তরিক প্রকাশ ঘটেছে। প্রকৃতির রূপবৈচিত্র্য তার
কবিতায় প্রানের স্পর্শ লাভ করেছে। অত্যন্ত অল্প বয়সে তার কবি প্রতিভার স্ফুরণ ঘটে এবং বিভিন্ন পত্রপত্রিকায় তার কবিতা প্রকাশিত হতে থাকে। পশারিণী, মন ও মৃত্তিকা এবং অরণ্যের সুর তার কাব্যগ্রন্থ। ষাটের দশক পর্যন্ত তিনি ছিলেন বাংলাদেশের অন্যতম প্রধান ও খ্যাতিমান মহিলা কবি।

১৯৩০-এর দশকের শুরুতে কবি হিসেবে মাহমুদা খাতুন সিদ্দিকার আত্মপ্রকাশ। তার প্রথম কবিতার বই ‘পসারিনী’ প্রকাশিত হয় ১৯৩২-এ। এই বই সম্পর্কে সওগাত সম্পাদক মোহাম্মদ নাসিরউদ্দিনের মন্তব্য : ‘বাংলা ভাষায় মুসলিম (মহিলা) কবির ইহাই প্রথম প্রকাশিত আধুনিক কবিতার বই। এতে তিনি প্রকৃতি, প্রেম ও বিরহ নিয়ে কতকগুলো কবিতা লিখেছেন।’ স্বাধীনতার পরে তিনি আড়ালে চলে যান। সমাদর ছিল না বলে জীবনের শেষ আট-দশ বছর তিনি সভা-সমাবেশে আসতেন না। তিনি নীরবে নিভৃতে ৭১ বছর বয়সে পরলোকগমন করেন।

সম্মাননা
 বাংলা একাডেমি সাহিত্য পুরস্কার (১৯৬৬)
 একুশে পদক (১৯৭৭)

মৃত্যু
১৯৭৭ সালের ২ মে কবি ঢাকায় মৃত্যুবরণ করেন।

তথ্যসূত্র 

১৯০৬-এ জন্ম
১৯৭৭-এ মৃত্যু
২০শ শতাব্দীর বাঙালি কবি
কবিতায় বাংলা একাডেমি সাহিত্য পুরস্কার বিজয়ী
কুষ্টিয়া জেলার ব্যক্তি
পাবনা জেলার ব্যক্তি
বাঙালি মহিলা কবি
একুশে পদক বিজয়ী
বাংলা একাডেমি সাহিত্য পুরস্কার বিজয়ী
২০শ শতাব্দীর বাংলাদেশী কবি
বাংলাদেশী নারী কবি
২০শ শতাব্দীর বাংলাদেশী লেখিকা
১০১


১০১ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর ত্রাইয়ানুস ও পায়তুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৪ বছর; রোম প্রতিষ্ঠার বছর)। এই বছরকে ১০১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।

ঘটনাবলী 
 এলাকা অনুসারে 
 রোমান সাম্রাজ্য 
 আউগুস্তুস-এর রোমান সাম্রাজ্যের সীমা ছাড়িয়ে, সম্রাট ট্রাজান দাসিয়ার বিরুদ্ধে একটি অভিযান শুরু করে।
 তাপেয়ের দ্বিতীয় যুদ্ধ সংগঠিত হয়।
 এপিকতেতাস উপদেশগুলি (The Discourses) লেখে ও প্রকাশ করে।

 বিষয় অনুসারে 
 ধর্ম 
 তিব্বতীরা ইন্দোনেশিয়ায় তাদের বৌদ্ধ ধর্মের  প্রবর্তন করে।

 কলা ও বিজ্ঞান

জন্ম 
 হেরোদেস এত্তিসাস, গ্রিক অলঙ্কারশাস্ত্রবিদ (মৃ. ১৭৭)

মৃত্যু 
 গান ইং, চীনের হান সাম্রাজ্যের দূত যিনি তা শিন (Ta Ts'in) সম্পর্কে জানেন (রোমান সাম্রাজ্য), যদিও তিনি সেখানে কখনো যাননি।
 আপস্তলের জন সম্ভবত এই বছরে এফেসাসে মারা যান। (জ. ৬)
 রোমের সাধু ক্লেমেন্ত, পোপ
 সিলিয়াস ইতালিকাস, পুনিসাস-এর লেখক (Punicus)(দ্বিতীয় পুনিক যুদ্ধ চলাকালীন অবস্থায় হ্যানিবল-এর কাহিনী) (জ. ২৮)

তথ্যসূত্র 

১০১
১০২


১০২ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর উরসাস ও সুরা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৫ বছর; রোম প্রতিষ্ঠার বছর)। এই বছরকে ১০২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।

ঘটনাবলী 
 এলাকা অনুসারে 
 রোমান সাম্রাজ্য 
 উরসাস ও সুরা রোমান কন্সাল হন।
 সম্রাট ট্রাজান দাসিয়ার বিরুদ্ধে একটি সফল প্রচারাভিযানের পর রোমে ফেরৎ আসেন, যার মাধ্যমে তিনি রাজা দেসেবালাসের উপর স্পষ্ট রোমান সার্বভৌমত্ব পুনঃপ্রতিষ্ঠা করেন।
 ট্রাজান পান্নোনিয়াকে দুইটি প্রদেশে ভাগ করে এই বছর এবং ১০৭-এর মাঝামাঝি সময়ে।
 পরতাসের বন্দর বৃদ্ধিপ্রাপ্ত হয়।

 এশিয়া 
 তারিম অববাহিকার অঞ্চল সংগঠিত করার পর, চীনা জেনারেল বান চাও অবসর গ্রহণ করেন, এবং তারপরে খুব শীঘ্রই মারা যান।

 বিষয় অনুসারে 
 চিকিৎসাবিজ্ঞান 
 প্রস্রাব চিনি উপস্থিতি ভারতে অসুস্থতার একটি লক্ষণ হিসেবে প্রথমবারের মত ব্যাখ্যা করা হয়।

মৃত্যু 
 পোপ প্রথম ক্লেমন্ত (সনাতন তারিখ)
 বান চাও, হান সাম্রাজ্যের জেনারেল (জ. ৩২)
 সম্রাজ্ঞী ইউন

তথ্যসূত্র 

১০২
১০৩


১০৩ জুলীয় বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর ত্রাইয়ানুস ও মাক্সিমাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৬ বছর; রোম প্রতিষ্ঠার বছর)। এই বছরকে ১০৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।

ঘটনাবলী

এলাকা অনুসারে

বিষয় অনুসারে

জন্ম

মৃত্যু

তথ্যসূত্র 

১০৩
১০৪


১০৪ জুলীয় বর্ষপঞ্জীর একটি অধিবর্ষ যেটি মঙ্গলবার দিয়ে শুরু। সেই সময়ে এই বছর সাবউরানাস ও মারসেল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৭ বছর; রোম প্রতিষ্ঠার বছর)। এই বছরকে ১০৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।

ঘটনাবলী

এলাকা অনুসারে

বিষয় অনুসারে

জন্ম

মৃত্যু

তথ্যসূত্র 

১০৪
১০৫


১০৫ জুলীয় বর্ষপঞ্জীর একটি সাধারণ বছর যেটি বুধ বার দিয়ে শুরু। সেই সময়ে এই বছর কান্দিদাস ও ইউলিউস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৮ বছর; রোম প্রতিষ্ঠার বছর)। এই বছরকে ১০৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।

ঘটনাবলী 
এশিয়া মাইনর ও  গ্রীস দেশে ভয়ানক ভূমিকম্প হয়।

এলাকা অনুসারে

বিষয় অনুসারে

জন্ম

মৃত্যু

তথ্যসূত্র 

১০৫